Vin Diesel sündis 18. juulil 1967 New Yorgis. Tema õige nimi oli Mark Vincent. Teda kasvatasid üles astroloogist ja psühholoogist ema ning kasuisa. Oma varasemast lapsepõlvest ta eriti ei räägi. Tema näitlemistee algas päevast, mil ta oma sõpradega teatrisse sisse murdis ja üks teatri omanikest seda nägi. Naine pakkus neile 20 dollarit, kui nad hakkavad iga päev pärast kooli näitlemist õppima. Ta oli siis 7-aastane. Kui ta sai 17-aastaseks, hakkas ta töötama New Yorgi ühes kõige popimas klubis ja teenis sellega lisaraha. Tol ajal muutiski ta oma nime Vin Dieseliks. Pärast keskkooli proovis ta sisse saada Hunteri kolledžisse, kuid kukkus pärast kolme aastat seal õppimist läbi. Kohe pärast seda läks ta Hollywoodi, omades piisavalt näitlemisoskusi. Üks aasta pärast Hollywoodis rabelemist ja mitte midagi saavutades naases ta New Yorki tagasi. Ta ema kinkis talle raamatu "Feature Films at Used Car Prices" ehk siis "Suured filmid kasutatud autode hinnaga". Siis valmis tal film "Multi-Facial", mis rääkis ta lapsepõlve näitlejasaavutustest ja film linastus Cannesi festivalil 1995. aastal. "Multi-Facial" valmis vähem kui kolme päevaga ja läks kokku maksma 3000 dollarit. Festivalil sai see film erinevaid hinnanguid. Aastal 1997 valmis tal juba teine film "Strays". Film sai muidu hea hinnangu, kuid ei toonud nii palju raha sisse kui ta lootis. Samal aastal vaatas ka Steven Spielberg filmi "Multi-Facial" ja ta oli vaimustatud Dieseli loomingust. Spielberg kutsus Dieseli filmi "Reamees Ryani päästmine". Alates sellest filmist hakkaski Vin Dieseli suurem filmikarjäär ning järgnesid filmid nagu "Kottpime", "Kiired ja vihased" ja muidugi väga edukas "xXx". Tema üht uuemat filmi, "Riddicki kroonika", on ka Eestis näidatud. Film on järg 2000. aasta filmile "Kottpime". Vin Dieselil on töös veel palju filmiprojekte.